BG    BG BG 
 
BG 1   BG  ЕВРОПЕЙСКА  КОМИСИЯ  
Брюксел , 15.9.2010 
SEC(2010) 1056  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
  
Придружаващ  документ  към 
  
Предложението  за  
 
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА  
 
ОТНОСНО  КЪСИТЕ  ПРОДАЖБИ  И НЯКОИ  АСПЕКТИ  НА СУАПИТЕ  ЗА 
КРЕДИТНО  НЕИЗПЪЛНЕНИЕ  
 
 
{COM(2010) 482 окончателен } 
{SEC(2010) 1055}  
 
BG 2   BG 1. ОПРЕДЕЛЕНИЕ  НА ПРОБЛЕМА   
В разгара  на финансовата  криза  през септември  2008 г. компетентните  органи  
на Съединените  американски  щати  и редица  държави -членки  на ЕС приеха  
извънредни  мерки  за ограничаване  или забрана  на късите  продажби  на някои  
или всички  акции . Те предприеха  действия  поради  опасенията , че в условията  
на значителна  финансова  нестабилност  късите  продажби  засилват  тенденцията  
към спад  на цените  на акциите , особено  във финансовите  институции , и така 
биха  могли  да застрашат  съществуването  им и да създадат  системни  рискове . 
Приетите  от държавите -членки  мерки  бяха  различни , защото  Европейският  
съюз  няма  специална  законодателна  уредба  за късите  продажби .  
През  март  2010 г. някои  правителства  изразиха  безпокойство  и във връзка  с 
възможната  роля  на сделките  с деривати , по-конкретно  със суапи  за кредитно  
неизпълнение , по отношение  на цените  на държавните  облигации  на Гърция . 
Редица  държави -членки  въведоха  на национално  равнище  временни  или 
постоянни  ограничения  за късите  продажби  и суапите  за кредитно  
неизпълнение .  
При къса  продажба  продавачът  продава  ценна  книга , която  не притежава , с 
намерението  по-късно  да купи  обратно  идентична  ценна  книга , за да може  да я 
достави . Късите  продажби  може  да бъдат  категоризирани  в две групи : покрити  
къси  продажби , при които  продавачът  е постигнал  споразумение  да вземе  
назаем  ценните  книжа  преди  продажбата , и непокрити  („голи “) къси  продажби , 
при които  продавачът  не е взел назаем  ценните  книжа  към момента  на късата  
продажба . Освен  чрез къси  продажби  на касовите  пазари  нетна  къса  позиция  
може  да се получи  и чрез използване  на деривати , независимо  дали  се търгуват  
на борси  или на извънборсови  пазари . 
Суап  за кредитно  неизпълнение  е дериват , който  осигурява  определена  форма  
на застраховка  срещу  риска  от неплащане  по кредит  от страна  на дадено  
дружество  или правителство . Срещу  годишна  премия  купувачът  на суап  за 
кредитно  неизпълнение  получава  от продавача  защита  срещу  риска  от 
неизпълнение  на съответното  трето  лице . Ако съответното  трето  лице  не 
изпълни  задълженията  си по кредита , продавачът  на защита  изплаща  на 
купувача  номиналната  стойност  на инструмента  срещу  физическата  доставка  
на съответния  инструмент , макар  че сетълментът  може  да се извърши  и с 
парични  средства . 
1.1. Риск  от спад  на цените  
Късите  продажби  могат  да доведат  до по-ефективно  ценообразуване , тъй като 
благодарение  на тях цените  на ценните  книжа  отразяват  мненията  не само  на 
най-оптимистично  настроените  инвеститори . Има риск  обаче  — особено  на 
нестабилните  пазари , на които  липсва  доверие  у пазарните  участници , — 
късите  продажби  да създадат  впечатлението , че на пазара  има по-високо  
предлагане  от действителното , а това стимулира  другите  да продават  („стадно  
поведение “). Това  може  да доведе  до прекомерен  натиск  към намаление  на 
цените  на ценните  книжа . Основната  грижа  на регулаторните  органи  във 
връзка  с късите  продажби  е тенденциите  към спад  на цените  да не започнат  да 
 
BG 3   BG се самоподдържат , защото  това може  да доведе  до хаос  на пазара  и дори  до 
системни  рискове . 
Освен  късите  продажби  на касовите  пазари  икономическа  къса  позиция  се 
получава  и чрез използване  на сделки  с деривати  като суапи  за кредитно  
неизпълнение . Когато  дадено  лице  купува  суап  за кредитно  неизпълнение , без 
да притежава  базов  интерес , който  да застрахова  (непокрит  суап  за кредитно  
неизпълнение ), от икономическа  гледна  точка  това е равнозначно  на къса  
продажба  на облигация , защото  купувачът  получава  изгода  при повишаването  
на цената  на суапа . Редица  правителства  и регулаторни  органи  в Европа  
изразиха  загриженост  във връзка  със суапите  за кредитно  неизпълнение  и 
взаимодействието  им с пазарите  на облигации , както  и опасенията  си, че това 
би могло  да доведе  до неправилно  ценообразуване  на пазарите  на облигации  и 
следователно  до по-високи  разходи  на правителствата  за финансиране .  
1.2. Риск  от неизпълнение  на сетълмента , свързан  с непокритите  къси  
продажби  
Рискът  продавач  на късо  да не достави  акциите  на купувача  до датата  за 
сетълмент  и рискът  от по-висока  нестабилност  на цените  са главните  рискове , 
свързвани  от някои  регулаторни  органи  с непокритите  къси  продажби . Данните  
за случаите , в които  има неизпълнение  на сетълмента , са много  малко , но 
предполагат , че броят  на тези случаи  в Европа  е нисък . Повечето  регулаторни  
органи  заявиха , че имат  малък  опит  по отношение  на непокритите  къси  
продажби  и на свързаните  с тях проблеми  със сетълмента  или че рисковете  са 
ограничени  и биха  могли  да бъдат  преодолени  чрез по-строга  дисциплина  на 
сетълмента . Все пак някои  регулаторни  органи  осъзнават  риска  от 
неизпълнение  на сетълмента  и по-високия  риск  от по-нестабилни  цени  във 
връзка  с непокритите  къси  продажби  и смятат , че трябва  да се вземат  мерки  за 
преодоляването  на тези рискове . Тези  регулаторни  органи  изразиха  опасенията  
си, че в изключителни  случаи  непокритите  къси  продажби  могат  да окажат  
огромен  натиск  върху  цените  на акциите , който  може  да застраши  
стабилността  на финансовата  система . Това  се дължи  на факта , че непокритите  
къси  продажби  дават  възможност  на продавачите  да продават  по принцип  
неограничен  брой  акции  в много  кратък  времеви  интервал , защото  те не трябва  
предварително  да вземат  назаем  акциите  или да осигурят  наличието  им на 
необходимото  място . 
1.3. Липса  на прозрачност   
В повечето  държави -членки  на ЕС в момента  няма  изисквания  за оповестяване  
на късите  продажби  или сделките  със суапи  за кредитно  неизпълнение , така че 
тези държави -членки  нямат  пряк  достъп  до данни  за късите  позиции , държани  
в техните  юрисдикции ; все пак в резултат  на финансовата  криза  някои  
държави -членки  въведоха  различни  изисквания  за оповестяване  на късите  
продажби . Регулаторните  органи  изразиха  загрижеността  си, че при това 
положение  на тях им е трудно  да откриват  натрупването  на позиции , които  
биха  могли  да влияят  на стабилността  на пазарите . Оповестяването  пред  
регулаторните  органи  би могло  да им помогне  да установяват  такова  
натрупване  и да възпират  агресивните  практики , които  биха  могли  да доведат  
да хаос  на пазарите .  
 
BG 4   BG Съществува  и риск  от информационни  асиметрии  между  информираните  
продавачи  на късо  и другите  по-малко  информирани  участници  на пазара . С 
оповестяването  пред  участниците  на пазара  на тях им се осигурява  информация  
за движенията  на цените , които  продавачите  на късо  очакват , а това би могло  
да подобри  ефективността  на ценообразуването . Осигуряването  на прозрачност  
на пазара  би предоставило  на всички  инвеститори  повече  информация  за 
мненията  на инвеститорите  за дадена  ценна  книга . 
Някои  регулаторни  органи  изразиха  и опасение , че спекуланти  могат  да 
предизвикват  спад  на цените  на държавните  облигации  чрез използване  на 
суапи  за кредитно  неизпълнение . Те се опасяват , че поради  липсата  на 
информация  за сделките  с държавни  облигации  и свързаните  с тях деривати  за 
тях е по-трудно  да откриват  натрупването  на позиции , които  биха  могли  да 
доведат  до финансова  нестабилност , както  и евентуалните  пазарни  
злоупотреби .  
1.4. Регулаторен  арбитраж  и по-високи  разходи  за спазване  на изискванията  
Несъгласуваните  мерки  на държавите -членки  по въпросите  за късите  продажби  
оставят  възможност  за регулаторен  арбитраж , тъй като инвеститорите  биха  
могли  да се опитват  да заобикалят  ограниченията  в една  юрисдикция , като 
извършват  сделки  в друга . Тази  разпокъсаност  на регулаторните  мерки  би 
могла  да доведе  и до по-високи  разходи  за спазване  на изискванията  за 
участниците  на пазара , особено  за онези  от тях, които  извършват  сделки  на 
няколко  пазара  — на тях би им се наложило  да спазват  различни  изисквания  в 
различните  държави -членки .  
2. ОСНОВЕН  СЦЕНАРИЙ  И СУБСИДИАРНОСТ  
Ако на равнището  на ЕС не бъдат  предприети  мерки , изложените  по-горе 
проблеми  вероятно  ще останат  без координирана  реакция  и ще възникнат  
отново  в бъдеще . Европейската  комисия  счита , че предложените  решения  
спазват  принципа  на субсидиарност . Първо , защото  има истински  риск  при 
липсата  на действие  на равнището  на ЕС националните  мерки  в областта  на 
късите  продажби  и суапите  за кредитно  неизпълнение  да бъдат  заобикаляни  
или неефективни . Второ , такива  некоординирани  мерки  водят  и до по-високи  
разходи  за участниците  на пазара . Накрая , някои  аспекти  на този въпрос  вече 
са отчасти  обхванати  от законодателството  на Европейския  съюз , а именно : 
Директивата  за пазарните  злоупотреби , Директивата  за прозрачност  и 
Директивата  за пазарите  на финансови  инструменти . Следователно  
предложението  за късите  продажби  и тези действащи  правни  актове  следва  да 
се допълват  взаимно .  
3. ЦЕЛИ   
В контекста  на анализа  на изложените  по-горе рискове  и проблеми  общите  
цели  на законодателното  предложение  за късите  продажби  са намаляване  на 
рисковете  за финансовата  стабилност , системните  рискове  и рисковете  за 
почтеността  на пазара , които  произтичат  от късите  продажби , и 
 
BG 5   BG предотвратяване  на фрагментацията  на пазара , което  ще доведе  до повишаване  
на ефективността  на вътрешния  пазар .  
За постигането  на тези общи  цели  е необходимо  да се изпълнят  следните  по-
конкретни  цели : 
(1) намаляване  на рисковете  от възникване  на тенденции  към спад  на 
цените , дължащи  се на къси  позиции  (включително  на придобитите  чрез 
използване  на суапи  за кредитно  неизпълнение  позиции ); 
(2) повишаване  на прозрачността  на късите  позиции  (включително  на 
придобитите  чрез използване  на суапи  за кредитно  неизпълнение ); 
(3) намаляване  на риска  от неизпълнение  на сетълмента  във връзка  с 
непокритите  къси  продажби ; както  и 
(4) ограничаване  на възможността  за регулаторен  арбитраж  и намаляване  на 
разходите  за спазване  на изискванията . 
4. ВАРИАНТИ  ЗА ДЕЙСТВИЕ   
Вариантите  за действие  са класифицирани  според  оперативните  цели , които  
произтичат  от гореспоменатите  конкретни  цели . 
4.1. Варианти  за осигуряване  на ясни  правомощия  на регулаторните  органи  да 
ограничават  или забраняват  късите  продажби  или сделките  със суапи  за 
кредитно  неизпълнение  на нестабилните  пазари  
(1) Вариант  1 — да не се предприемат  действия  на равнището  на ЕС. 
(2) Вариант  2 — да се предвиди  правомощие  на националните  компетентни  
органи  да ограничават  временно  късите  продажби  на даден  финансов  
инструмент , който  е допуснат  до търговия  на организиран  пазар  и чиято  
цена  е отбелязала  определен  спад , например  10 % („ прекъсване  на 
веригата “). 
(3) Вариант  3 — въвеждане  на правило , с което  се забраняват  късите  
продажби  на даден  финансов  инструмент , допуснат  до търговия  на 
организиран  пазар , освен  на цена  над цената  на последната  сключена  
сделка  с инструмента  или на цената  на последната  сключена  сделка , ако 
тя е била  по-висока  от цената , на която  е сключена  предходната  сделка  
(„правило  за нарастването “). 
(4) Вариант  4 — въвеждане  на забрана  за непокритите  суапи  за кредитно  
неизпълнение  (т.е. сключване  на договор  за суап  за кредитно  
неизпълнение  без наличието  на базов  интерес , който  да бъде  
застрахован ). Този  вариант  е съвместим  с варианти  2 и 3. 
(5) Вариант  5 — на компетентните  национални  органи  да се дадат  
правомощия  при извънредни  положения  временно  да ограничават  или 
забраняват  късите  продажби  на някои  или всички  финансови  
 
BG 6   BG инструменти  или сделките  със суапи  за кредитно  неизпълнение , като 
координират  действията  си с Европейския  орган  за ценни  книжа  и 
пазара  (ЕОЦКП ) съгласно  член  6а, параграф  5 от Регламент  …/ЕО за 
създаване  на ЕОЦКП , без да се засягат  правомощията  на ЕОЦКП  по 
член  10 от този регламент . Този  вариант  е съвместим  с варианти  2, 3 и 4. 
(6) Вариант  6 — въвеждане  на постоянна  забрана  върху  късите  продажби  на 
всички  финансови  инструменти , с които  може  да се извършват  къси  
продажби . Този  вариант  е съвместим  с вариант  4. 
(7) Вариант  7 — въвеждане  на постоянни  ограничения  или забрана  на 
суапите  за кредитно  неизпълнение . Този  вариант  е съвместим  с 
варианти  2, 3 и 6. 
4.2. Варианти  за осигуряване  на данни  за късите  позиции  (в т.ч. за късите  
позиции , придобивани  чрез  суапи  за кредитно  неизпълнение ) за 
регулаторните  органи  и пазарите . 
(1) Вариант  1 — да не се предприемат  действия  на равнището  на ЕС. 
(5) Вариант  2 — въвеждане  на система  за означаване  на късите  продажби , 
така че регулаторните  органи  да могат  да разграничават  късите  от 
дългите  сделки . 
(6) Вариант  3 — уведомяване  на регулаторните  органи  за късите  позиции . 
Този  вариант  е съвместим  с вариант  2. 
(7) Вариант  4 — публично  оповестяване  на късите  позиции . Този  вариант  е 
съвместим  с варианти  2 и 3.  
(8) Вариант  5 — оповестяване  на съвкупните  къси  позиции  (т.е. без 
оповестяване  на индивидуалните  позиции  на инвеститорите ). Този  
вариант  е съвместим  с варианти  2, 3 и 4. 
(9) Вариант  6 — оповестяване  на значителните  индивидуални  нетни  къси  
позиции . Този  вариант  е съвместим  с варианти  2, 3 и 4. 
(10) Вариант  7 — изключване  на дейностите  по поддържане  на пазара  
(market making) и някои  операции  на първичния  пазар  от изискванията  
за оповестяване . Този  вариант  е съвместим  с варианти  2—6. 
4.3. Варианти  за налагане  на определени  изисквания  във връзка  с търговията  
и за повишаване  на дисциплината  на сетълмента  
(1) Вариант  1 — да не се предприемат  действия  на равнището  на ЕС. 
(2) Вариант  2 — въвеждане  на изискване , според  което  преди  да извърши  
къса  продажба , всяко  лице  трябва  да е взело  назаем  акцията , да е 
сключило  договор  за вземането  ѝ назаем  или да има други  
споразумения , гарантиращи , че ще може  да вземе  назаем  акцията  към 
момента  на сетълмента  (правило  за наличността ). 
 
BG 7   BG (3) Вариант  3 — въвеждане  на разпоредби  на ЕС относно  дисциплината  на 
сетълмента , така че на лицата , които  извършват  къси  продажби , 
завършващи  с неизпълнение  на задължението  за доставка  на съответния  
инструмент , да бъдат  налагани  подходящи  санкции  и глоби  и да се 
предвидят  процедури  за изкупуване  на финансовите  инструменти . Този  
вариант  е съвместим  с вариант  2. 
(4) Вариант  4 — въвеждане  на забрана  за непокритите  къси  продажби . 
(5) Вариант  5 — предвиждане  на изключение  за дейностите  по поддържане  
на пазара  и някои  операции  на първичния  пазар . Този  вариант  е 
съвместим  с варианти  2, 3 и 4. 
4.4. Варианти  за осигуряване  на координирани  мерки  на държавите -членки  на 
ЕС в областта  на късите  продажби  и суапите  за кредитно  неизпълнение  
На тази цел трябва  да отговарят  горепосочените  три групи  варианти . Освен  
това при избора  на правен  инструмент  целта  би трябвало  също  да бъде  
осигуряване  на координирани  мерки  на национално  равнище . 
5. ОЦЕНКА  И СРАВНЕНИЕ  НА ВАРИАНТИТЕ   
Различните  варианти  за действие  бяха  анализирани  въз основа  на критериите  за 
ефективност  и ефикасност  при постигане  на съответните  цели . Сравнителният  
анализ  на вариантите  за действие  доведе  до следните  изводи : 
– Ясни  правомощия : предпочетеният  вариант  е съчетание  между  вариант  5 
(правомощия  за извънредни  случаи ) и вариант  2 („прекъсване  на веригата “). 
Съчетанието  между  двата  варианта  би дало  на регулаторните  органи  
средство  за налагане  на краткосрочна  забрана  на късите  продажби  на 
организираните  пазари  при значителен  спад  на цените , както  и 
възможността  за налагане  на временна  дългосрочна  забрана , включваща  и 
дериватите , при извънредни  положения .  
– Прозрачност : предпочетеният  вариант  е съчетание  между  варианти  2, 3, 4, 6 
и 7. Чрез  съчетаването  на варианти  3 и 4 ще бъде  изцяло  постигната  целта  за 
осигуряване  на прозрачност  както  за регулаторните  органи , така и за пазара . 
Освен  това въвеждането  на по-висок  праг  за уведомяване  на пазарните  
участници  би смекчило  всяко  въздействие  върху  ликвидността , 
гарантирайки  едновременно  с това, че регулаторните  органи  получават  
необходимите  им данни . Вариант  6 (оповестяване  на индивидуалните  
позиции ) следва  също  да бъде  част от предпочетения  вариант , защото  
предполага  по-пълно  изпълнение  на целите  благодарение  на предвижданата  
по-висока  прозрачност . С вариант  2 (означаване  на късите  продажби ) 
оповестяването  би било  ефективно  допълнено , тъй като регулаторните  
органи  биха  получавали  в реално  време  данни  за всички  къси  позиции ; така 
биха  били  обхващани  позициите  в рамките  на един  ден, а това би помогнало  
на регулаторните  органи  да контролират  изпълнението  на разпоредбите . 
Накрая , благодарение  на вариант  7 (изключение  за дейностите  по 
поддържане  на пазара  и операциите  на първичния  пазар ) тези дейности  биха  
 
BG 8   BG продължили  да изпълняват  важната  си функция  по осигуряване  на 
ликвидност  и така би било  смекчено  потенциалното  въздействие  на 
оповестяването  върху  ликвидността . 
– Дисциплина  на сетълмента : предпочетеният  вариант  е съчетание  между  
варианти  2, 3 и 5. Ако се съчетаят  варианти  2 и 3, дисциплината  на 
сетълмента  би била  засилена  чрез изискванията  във връзка  с търговията  и 
чрез процедурите  за изкупуване  и глобите , като по този начин  съответната  
оперативна  цел би била  ефективно  изпълнена . Чрез  съчетаване  на вариант  5 
с варианти  2 и 3 потенциалното  отрицателно  въздействие  върху  
ликвидността  би било  смекчено  благодарение  на хармонизираното  
изключение  за дейностите  по поддържане  на пазара ; възможността  за 
регулаторен  арбитраж  и разходите  за спазване  на изискванията  във връзка  с 
различните  изключения  в ЕС също  биха  намалели . 
– Координирани  мерки : вариантът  за незаконодателно  сътрудничество  се 
отхвърля , защото  не би осигурил  добро  разрешение  на проблема  с 
некоординираните  действия  на държавите -членки , създаващи  възможност  за 
регулаторен  арбитраж  и водещи  до по-високи  разходи  за спазване  на 
изискванията . Регламент  е за предпочитане  пред  директива , защото  може  да 
се прилага  веднага  и би осигурил  еднакви  разпоредби  в целия  ЕС, а лицата , 
които  имат  отношение  към тези разпоредби , ще могат  да разчитат  на тях 
незабавно . 
6. ВЪЗДЕЙСТВИЕ  НА ПРЕДПОЧЕТЕНИТЕ  ВАРИАНТИ  
 Въздействие  върху  
заинтересованите  страни  Ефективност  Ефикасност  
Варианти  2 и 5 
(„прекъсване  на 
веригата “ и 
правомощия  при 
извънредни  
положения ) (+++) регулаторните  органи  
получават  правомощия  да 
забраняват  късите  
продажби /суапите  за кредитно  
неизпълнение  при извънредно  
положение  и за кратък  срок   
(+++) цената  на акциите  на даден  
емитент  може  да бъде  
поддържана  чрез временна  забрана  
на късите  продажби  на 
нестабилните  пазари  
(0) правителства : по-малки  
колебания  на цените  на пазарите  
на държавни  облигации , но и 
рискове  от отрицателно  
въздействие  върху  ликвидността  
(- -) на финансовите  институции  
може  временно  да се забрани  да 
извършват  къси  продажби ; те ще 
имат  и по-високи  разходи  за 
спазване  на изискванията  (+++) цел 1 се постига  
изцяло   
(+++) цел 4 се постига  
изцяло  
(+++) избягват  се 
нежеланите  
отрицателни  ефекти  
върху  ефективността  на 
пазарите   (-) по-ниски  разходи  
за спазване  на 
изискванията  
благодарение  на 
координирания  
подход  на равнище  
ЕС; временен  ефект  
върху  ликвидността
 
Варианти  2+3+4+6+7 
(означаване , 
уведомяване  на 
регулаторния  орган  
и оповестяване  пред  
пазара  на 
индивидуалните  
нетни  къси  позиции , 
с изключение  за 
маркет -мейкърите  и 
дилърите  на (+++) регулаторни  органи : пълна  
прозрачност  на късите  позиции   
(+++) емитенти : достъп  до 
данните  за значителните  къси  
позиции  и пълноценно  възползване  
от ликвидността , осигурявана  от 
маркет -мейкърите  
(+++) индивидуални  инвеститори : 
премахване  на информационната  
асиметрия  и поддържане  на 
ликвидността , осигурявана  от (+++) цел 2 се постига  
изцяло   
(+++) цел 4 се постига  
изцяло  
(++) ограничават  се 
нежеланите  
отрицателни  ефекти  
върху  ефективността  на 
пазарите   (- ) постоянни  
разходи  за спазване  
на изискванията ; 
въздействието  върху  
ликвидността  се 
смекчава  чрез 
праговете  и 
изключението  
 
BG 9   BG първичния  пазар ) маркет -мейкърите  
(+++) правителства : ненамалена  
ликвидност  на държавните  
облигации  
(- ) финансови  институции : 
разходи  за спазване  на 
изискванията ; вероятност  за 
намаление  на късите  продажби  с 
цел избягване  на публичното  
оповестяване ; възможност  за 
продължаване  на дейностите  по 
поддържане  на пазара  
Варианти  2+3+5 
(правило  за 
наличността  и 
дисциплина  на 
сетълмента  с 
изключение  за 
маркет -мейкърите  и 
дилърите  на 
първичния  пазар ) (+++) регулаторните  органи  могат  
да санкционират  непокритите  
къси  продажби   
(+++) емитенти : броят  на 
продаваните  на късо  акции  не 
може  да надхвърля  броя  на 
емитираните  акции  или на 
наличните  за отдаване  под наем  
акции ; ненамалена  ликвидност  
благодарение  на изключението  за 
маркет -мейкърите  
(+++) правителства : броят  на 
продаваните  на късо  държавни  
облигации  не може  да надхвърля  
броя  на емитираните  или на 
наличните  за отдаване  под наем  
държавни  облигации ; ненамалена  
ликвидност  благодарение  на 
изключението  за маркет -
мейкърите  
(+ ) на някои  финансови  
институции  може  да се наложи  
да приспособяват  системите  си за 
спазване  на изискванията ; 
изключение  за маркет -мейкърите  (++) целта  за намаляване  
на риска  от неизпълнение  
на сетълмента  се постига  
чрез правила  във връзка  с 
търговията  и чрез 
повишаване  на 
дисциплината  на 
сетълмента  
(+++) цел 4 се постига  
изцяло  
(+) допринася  за 
намаление  на риска  от 
възникване  на тенденции  
към спад  на цените  
 (-) известни  
постоянни  разходи  
за спазване  на 
изискванията , макар  
че правилото  за 
наличността  вече се 
прилага  често ; 
въздействието  върху  
ликвидността  се 
смекчава  чрез 
праговете  и 
изключението  за 
маркет -мейкърите  
7. НАБЛЮДЕНИЕ  И ОЦЕНКА  
Комисията  ще наблюдава  как държавите -членки  прилагат  промените , 
предложени  в законодателната  инициатива  относно  късите  продажби . 
Оценката  на законодателния  акт би могла  да бъде  извършена  от три до пет 
години  след  влизането  му в сила , в контекста  на доклад  до Съвета  и 
Европейския  парламент  относно  целесъобразността  на праговете  за 
уведомяване  и публично  оповестяване .